Кăвак пĕсехе
Кăвак пĕсехе (лат. Luscinia svecica) - çерçирен пĕчĕкрех вĕçен кайăк.

Çăмартисем (4-7) сăрă симĕс тĕслĕ, хăмăр пăнчăсемлĕ. Шыв хĕрринчи хăвалăхсене килĕштерет. Йăвине çĕр тĕмески çинче тăвать. Амине йăвара ларнă чухне алла та илме пулать. Аçи ама йăвара ларнă чухне çеç юрлать. Ку икĕ эрне пырать. Апата çĕр çинче сиксе пуçтарать. Апачĕ хурт-кăпшанкăран тăрать. Çырласем пиçсен вĕсемпе те апатланать.

Çу уйăхĕн пуçламăшĕнче вĕçсе килеççĕ, авăн уйăхĕн пуçламăшĕнче кăнтăра вĕçеççĕ.

Йышĕ вĕсен çителĕклĕ.

Вуламалли
 Варакушка // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.

Каçăсем
 Чăвашен кайăкĕсем сайтри кăвак пĕсехе сăнĕсем

Чĕрчунсем, алфавитпа
Евразин вĕçен кайăкĕсем
Шăпчăксем
1758 çулта çырнă чĕрчунсем
Вĕçен кайăксем